Aloubet eo ar vro gant an armeoù amerikan a chom eno eus 1847 da 1848. War-lerc'h emgann Chapultepec d'ar 14 a viz Gwengolo  1847, e sav an arme amerikan banniel Amerika war ar Palez Broadel : aloubet eo kêr Vec'hiko. Dindan kontroll Winfield Scott ez eus lazhet lies soudard eus ar batailhon Sant Padrig, dizertourien eus an US Army anezho, a genlaboure gant an harzerezh mec'hikan enep an alouber.